Source: http://tudas.nak.hu/kamara/127-rolunk/valasztottbirosag/34-valasztottbirosag
Timestamp: 2020-03-28 12:33:56
Document Index: 20559148

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Megjelent: 2018-01-01 10:02:00
A 2017. december 20-án megtartott országos küldöttgyűlés öt évre ismételten megválasztotta a NAK mellett működő Állandó Választottbíróság választottbíráit. Az új választottbírói testület egyrészt tükrözi az eddig kialakult szakmai folytonosságot, másrészt az újonnan megválasztott választottbírók személye is garancia arra, hogy a választottbírói testület képes megfelelni a megváltozott szakmai, piaci kihívásoknak.
A választottbírói testület régi és új – döntő többségükben gyakorló jogász – tagjai lényegében tükrözik a kamarai tagság struktúráját: megtalálhatók közöttük azok a választottbírók, akik alapvetően a kis- és közepes gazdaságokat érintő ügyekben szocializálódtak, de azok is, akik a nagyvállalatok, vagy netán a multinacionális vállalatok gazdasági-jogi ügyeinek vitelében járatosak, sőt ha kell, nem csak a hazai jogi rendszer, hanem a nemzetközi egyezmények keretei között, idegen nyelven is tudnak tárgyalni.
Az új eljárási szabályzatunk egyik jelentős újítása, hogy eltöröltük a regisztrációs, valamint az adminisztrációs díjakat. Ezeket a költségeket a kamara a tagdíj terhére a tagoknak szolgáltatásként nyújtja. Amit a feleknek fizetniük kell, az a választottbírói honorárium és azok közterhe. Ez igen jelentős könnyítés, sőt jelentősen olcsóbb is, mint bármely más választottbírósági eljárás, sőt mind a költségek, mind pedig az eljárás időtartama tekintetében vetekszik más bírósági eljárásokkal. Célunk az, hogy a speciális szakértelmet igénylő agrárjogi kérdésekben a jogvitás ügyek minél nagyobb hányada a NAK mellett működő Állandó Választottbíróság elé kerüljön. Itt ugyanis lehetőség van arra, hogy az ügyeket egyfokú eljárás keretében, a speciális szakmai ismeretekkel rendelkező választottbírók 3-6 hónap alatt akár egyesbíróként, akár háromtagú tanácsban eljárva elbírálják, illetve ha kell, a felek közötti egyezséget választottbírósági ítéletbe foglalják, amely már önmagában végrehajtható okirat. Azt sem szabad elfelejteni, hogy a rendes bírósági eljárásokhoz képest a választottbírósági eljárás jelentősen kötetlenebb, így rugalmasabb. Ez különösen szembetűnő az új eljárási szabályok (Pp.) szemszögéből nézve.
Külön fel kell hívni a figyelmet arra, hogy a törvényi szabályozás értelmében agrárgazdasági, valamint a földtulajdonnal, -használattal kapcsolatos ügyekben érvényesen csak a NAK mellett működő Állandó Választottbíróság köthető ki. Ezen törvényi rendelkezés abból indul ki, hogy az agrárgazdasági tevékenységet folytatók kamarai tagsága kötelező, a kamarai tagság az országos küldöttgyűlésen keresztül közvetve részt vesz a választottbírók megválasztásában. Így az is egyértelmű, hogy a választottbírói tisztség ellátására az őket megválasztók (végső soron a kamarai tagság) bizalmából kerül sor.
A választottbíróság független és zavartalan működésének jogi garanciái, működés eljárási, technikai és adminisztrációs, valamint pénzügyi feltételei biztosítottak. Így ha valaki az érintett ügytípusokban a jogvitás ügyeit gyorsan, rugalmasan, szakszerűen, ésszerű költségkeretek között akarja intézni, bizalommal fordulhat a NAK mellett működő Állandó Választottbírósághoz.
Dr. Mikó Zoltán, elnök
A kereset benyújtásának a postai címe: Nemzeti Agrárgazdasági Kamara, 1115 Budapest, Bartók Béla út 105-113., a címzésen kérjük feltüntetni: Választottbíróság titkársága.
A beadványt minimum 4 példányban kell benyújtani, továbbá elektronikus úton is a Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát. címre. Az eljárási költséget, mely az eljárás indításának feltétele, az OTP Bank 11749008-20190251 számú elkülönített bankszámlaszámra szíveskedjen utalni. Az utalást követően a banki bizonylatot a beadvány mellékleteként kérjük csatolni. Az összeg beérkezéséről a titkárság levélben tájékoztatást küld a felperesnek, majd ezt követően hivatalból továbbítja a keresetet az alperesnek.
Az ügymenettel felmerülő kérdésekre felvilágosítást, segítséget kérhet a választottbíróság titkárságától +36 30 335 3497-es telefonszámon, illetve e-mailben a Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát. elérhetőségen.
További részletek eljárási szabályzatban, amely pdf itt elérhető (422 KB) . (Az angol nyelvű tájékoztató pdf itt (192 KB) érhető el.)
A választottbíróság névjegyzéke
20/978 3035
A választottbíróság elnökhelyettese
30/952 0748
30/986 8835
30/528 3001
30/967 5175
30/952 1729
20/947 4583
20/520 5899
06 1 472 3000
30/397 4045
20/452 9851
30/ 941 6538
20/957 0853
30/520 3236
30/682 5009
30/304 3261
30/768 4714
30/686 4546
30/269 7557
30/2510-669
70/379 0446
20/411 0298
30/456 4291
20/317 4296
30/915 4072
30/560 8523
30/466 6585
20/824 0397